เคาะ ทีโออาร์ แหล่งก๊าซธรรมชาติ
นายศิริ จิระพงษ์พันธ์ รมว.พลังงาน เปิดเผยว่า ที่ประชุมคณะกรรมการนโยบายพลังงานแห่งชาติ (กพช.) ได้รับทราบข้อเสนอของกรมเชื้อเพลิงธรรมชาติ ที่จะเปิดประมูลแหล่งก๊าซธรรมชาติ 2 แห่ง คือ แหล่งเอราวัณและแหล่งบงกชในอ่าวไทย ที่จะสิ้นอายุสัมปทานปี 2565-2566 โดยให้ออกประกาศเชิญชวนผู้ประกอบการที่สนใจเข้าร่วมประมูลและลงทะเบียนรับเอกสารได้ตั้งแต่วันที่ 24 เม.ย.นี้ โดยเงื่อนไขการประมูล (ทีโออาร์) เป็นระบบสัญญาแบ่งปันผลผลิต (พีเอสซี) ได้กำหนดเงื่อนไขที่สำคัญๆ อาทิ ผู้รับสัญญาแบ่งปันผลผลิตแหล่งเอราวัณต้องผลิตก๊าซธรรมชาติปริมาณไม่ต่ำกว่า 800 ล้านลูกบาศก์ฟุต (ล้านลบ.ฟุต) ต่อวัน แหล่งบงกชต้องผลิตไม่ต่ำกว่า 700 ล้าน ลบ.ฟุตต่อวัน รวมกันแล้วไม่ต่ำกว่า 1,500 ล้าน ลบ.ฟุตต่อวัน ต่อเนื่องเป็นเวลา 10 ปี,ทั้งนี้ ผู้เข้าร่วมประมูลต้องเสนอราคาก๊าซธรรมชาติที่ไม่สูงกว่าราคาเฉลี่ยของราคาก๊าซในปัจจุบัน ตามสูตรที่จะกำหนดในเงื่อนไขการประมูล ซึ่งจะทำให้ราคาก๊าซที่ซื้อขายกันไม่แพงไปกว่าราคาในปัจจุบัน, ต้องเสนอสัดส่วนการแบ่งผลกำไรให้รัฐไม่ต่ำกว่า 50% ตามกฎหมายที่กำหนดไว้ พร้อมเสนอผลประโยชน์พิเศษต่างๆ เช่น โบนัสการลงนาม โบนัสการผลิต ฯลฯ และเงื่อนไขสำคัญๆยังมี อาทิ ผู้เข้าร่วมประมูลต้องเสนอสัดส่วนการจ้างพนักงานไทยไม่ต่ำกว่า 80% ในปีที่ 1 และไม่ต่ำกว่า 90% ในปีที่ 5 ของการดำเนินงาน, ,หลังจากที่ผู้สนใจเข้าประมูลมาลงทะเบียนกับกรมเชื้อเพลิงธรรมชาติ ตั้งแต่วันที่ 24 เม.ย.จากนั้นจะใช้เวลา 1 เดือน คัดกรองคุณสมบัติผู้เข้าร่วมประมูลให้แล้วเสร็จเดือน พ.ค.นี้ จากนั้นให้ผู้ผ่านการรับรองคุณสมบัติมาศึกษาข้อมูล เพื่อทำข้อเสนอยื่นมาให้พิจารณาในเดือน ก.ย. และคัดเลือกผู้ชนะในเดือน ธ.ค. เพื่อลงนามในสัญญากับผู้ที่ได้รับคัดเลือก เดือน ก.พ.2562,นายวีระศักดิ์ พึ่งรัศมี อธิบดีกรมเชื้อเพลิงธรรมชาติ กล่าวว่า คุณสมบัติของบริษัทที่จะยื่นประมูลแหล่งเอราวัณต้องมีทุนไม่ต่ำกว่า 4,000 ล้านเหรียญสหรัฐฯ แหล่งบงกชต้องมีทุนไม่ต่ำกว่า 2,000 ล้านเหรียญสหรัฐฯ และมีประสบการณ์ผลิตก๊าซในทะเล 100 ล้าน ลบ.ฟุตต่อวัน ตั้งเป้าไว้ว่ามีผู้เข้าร่วมประมูลไม่ต่ำกว่า 3 ราย, ,นายสมพร ว่องวุฒิพรชัย ประธานเจ้าหน้าที่บริหาร บริษัท ปตท.สำรวจและผลิตปิโตรเลียม จำกัด (มหาชน) หรือ ปตท.สผ. กล่าวว่า ปตท.สผ.พร้อมจับมือกับพันธมิตรเข้าร่วมประมูลทั้ง 2 แหล่งปิโตรเลียมดังกล่าว.
กพช. ได้รับทราบข้อเสนอของกรมเชื้อเพลิงธรรมชาติ ที่จะเปิดประมูลแหล่งก๊าซธรรมชาติ 2 แห่ง คือ แหล่งเอราวัณและแหล่งบงกชในอ่าวไทย
ทีโออาร์,ก๊าซธรรมชาติ,แหล่งเอราวัณ,แหล่งบงกช,อ่าวไทย,ข่าวทั่วไป